0093.xml
پیار،پیار اور صرف پیار، اداکارہ ریکھا نے پیار کو اپنی جوانی کا راز قرار دیدیا
ممبئی ۔ 10اکتوبر (اے پی پی)بالی وڈ اداکارہ ریکھا نے پیار کو اپنی جوانی کا راز قرار دیدیا۔ بالی وڈ اداکارہ ریکھا کی سدابہار جوانی نے مداحوں کے اندر یہ جاننے کا تجسس پیدا کردیا ہے کہ آخر وہ کیا کرتی ہیں کہ وہ اتنی عمر کی ہو کر بھی خوبصورت جوان اور جاذب نظر دکھائی دیتی ہیں۔ انہوں نے اس کا راز مداحوں کے لئے بالاخر عیاں کرہی دیا۔ ان کا کہنا ہے کہ پیار اور طرز زندگی میں سادگی ان کی جوانی کا راز ہے۔ انہوں نے بتایا کہ جب وہ صبح سویرے اپنے دل و دماغ میں اپنے لئے محبت بھر کر اٹھتی ہیں،وہ اپنے لئے ہر چیز بے حد پیار سے کرتی ہیں ،ان کے خیال میں اپنے خدا ،اپنی ماں اور خود سے سچی محبت کرنی چاہئے کیونکہ محبوب بھی دغا دے جاتے ہیں لیکن یہ تین چیزیں دغا نہیں دیتیں۔انہوں نے بتایا کہ ان کی جوانی کا راز یہ بھی ہے کہ شاہانہ طرز زندگی کی بجائے سادہ زندگی گزارنا پسند کرتی ہیں ۔کھانے میں سبزیاں اور انڈوں کا زیادہ استعمال کرتی ہیں ،یوگا کرتی ہیں اور اپنے دل و دماغ کو منفی سوچوں سے پاک رکھتی ہیں۔انھوں نے کہا کہ یہ بے حد ضروری ہے اگر یہ عادت اپنا لی جائے تو نہ صرف زندگی آسان ہو جاتی ہے بلکہ کامیاب زندگی بھی گزاری جاسکتی ہے۔
APP
10.10.14
0093p.xml
محبت میرے جینز میں شامل ہے ،ریکھا
ممبئی (وقت نیوز) بالی وڈ کی اداکارہ ریکھا کا کہنا ہے کہ محبت میرے جینز میں شامل ہے ۔انہون نے انڈوایشین نیوز سروس سے انٹرویو میں کہا کہ محبت میرے جینز میں شامل ہے۔میرے والدین نے میری پرورش ہی اسی طرح سے کی ہے کہ میں ہر ایک سے محبت کرتی ہوں اور محبت میرے جینز میں شامل ہے۔ میں ساٹھ برس کی ہو چکی ہوں لیکن انڈسٹری میں ابھی کام کر رہی ہوں۔ انہوں نے کہا کہ میرے نزدیک محبت کا اظہار ماں اور محبوب دونوں سے کیا جا سکتا ہے۔ میں دنیا کو جس نظر سے دیکھنا چاہتی ہوں اسی طرح سے دیکھتی ہوں ۔میری فطرت ہی ایسی ہے اسی وجہ سے میں کسی کا برا نہیں سوچتی ۔میں سبزی خور ہون اور اپنی خوراک کا بہت خیال رکھتی ہوں۔میرے زندگی گزارنے کے اصول ہیں ،میں ان پر سختی سے عمل کرتی ہوں ۔انہوں نے کہا کہ زندکی گزارنے کے لئے اصولوں کا ہونا بہت ضروری ہوتا ہے ۔میں فطری طور پر بہت سادہ ہوں اور سادہ زندگی گزارنا پسند کرتی ہوں ۔میں نے اپنے رقص اور اداکاری سے شائقین پر سحر طاری کیا ہے۔مجھے شور شرابہ پسند نہیں ہے۔میں تنقید کی پرواہ نہیں کرتی لیکن اپنی غلطیاں دور کرنے کی کوشش کرتی ہوں میں خود کو بہت خوش قسمت سمجھتی ہوں کیونکہ میں نے کم وقت مین بہت زیادہ نام کمایا ۔میرے خیال میں سفارش سے جگہ بنانے کی بجائے محنت سے مقام بنانا چاہئے کیونکہ محنت سے بنائے ہوئے مقام کی قدر زیادہ ہوتی ہے ۔میں نے جتنے بھی کردارکئے ہیں منفرد اور معیاری کئے ہیں ۔میں نے اپنا کیریئر میں چائلڈ آرٹسٹ کے طور پر شروع کیا تھا ۔ میں نے1966 کیرےئر میں تقریبا ہر قسم کے کردار کئے ۔ میرا ساتھ قسمت نے بھی دیا اور مجھے اچھے کردار ملتے گئے ،میں اپنی صلاحیتوں کو ثابت کرتی گئی۔
daily_waqt
11.10.14